
AVIZ COMUN
asupra proiectului de Lege privind aprobarea Ordonanţei Guvernului nr.10/2011 
pentru rectificarea bugetului de stat pe anul 2011
În conformitate cu prevederile art. 9 şi 10 din Regulamentul şedinţelor comune ale Camerei Deputaţilor şi Senatului, cu modificările ulterioare, Comisia pentru politică economică, reformă şi privatizare a Camerei Deputaţilor şi Comisia economică, industrii şi servicii a Senatului au fost sesizate, spre dezbatere şi avizare, cu proiectul de Lege privind aprobarea Ordonanţei Guvernului nr.10/2011 pentru rectificarea bugetului de stat pe anul 2011, trimis de Guvern.
Conform prevederilor art. 61 din Regulamentul Camerei Deputaţilor, republicat, cu modificările şi completările ulterioare, şi ale art. 68 din Regulamentul Senatului, cu modificările şi completările ulterioare, Comisiile au  examinat proiectul de lege   menţionat  mai  sus în şedinţa din 4 octombrie 2011.
La lucrările celor două Comisii, au participat, în calitate de invitaţi, reprezentanţii Ministerului Economiei, Comerţului şi Mediului de Afaceri, ai Ministerului Finanţelor Publice şi ai Secretariatului General al Guvernului, în vederea susţinerii necesităţii adoptării acestei iniţiative legislative.
În  urma dezbaterilor  şi a opiniilor  exprimate, membrii celor două Comisii au  hotărât, cu majoritate de voturi, să  avizeze negativ  proiectul de lege. 
În raport cu  obiectul şi conţinutul său, iniţiativa legislativă  face  parte  din categoria  legilor ordinare.
                        PREŞEDINTE                                                                                      PREŞEDINTE
             deputat  Mihai  TUDOSE                                                                  senator  Varujan VOSGANIAN                  

